A nyugdíjbiztosítások futamideje az öregségi nyugdíjkorhatár betöltéséig, azaz jelenleg 65 éves korig tart (Nők 40 kedvezménynél ez lehet kevesebb is). Ha megemelik a nyugdíjkorhatárt, akkor elméletileg a pénzedhez később férnél hozzá, ahogy az például az önkéntes nyugdíjpénztár esetében így is van. A nyugdíjbiztosításnál viszont garantáltan meg fogod kapni a megtakarításodat abban az időpontban, amit a szerződés megkötésekor lefektettetek, függetlenül a nyugdíjkorhatár változásaitól.